ART 103: 2017-12-24 Deja vu; Deja vu – al vinniger, al meer en meer… | Siener van Rensburg - Artikels deur FH Pretorius. (Oupa Baard)
ART 103: 2017-12-24 Deja vu; Deja vu – al vinniger, al meer en meer…
Goeiedag, waar u uself ookal in hierdie feesdae mag bevind.
Ek wil hierdie artikel begin met 'n vraag en 'n lekker laaaang gaap: hoekom klink die skielike 'ontdekking en opheldering' van die man in die koerantberig hieronder so baie bekend? Hoekom klink dit soos die dinge waaroor die lys artikels heelonder praat? En hierdie is maar net die mees ooglopende daarvan, want daar is ander artikels op die blad wat minder pertinent, maar nog steeds dieselfde doen. En ja, hierdie soort media berigte begin al meer en al vinniger deurkom. Die rêrige groot ene is al in my eerste boek in 2004 uitgewys, en dit sal die verwagte aanslag op die swart ras wees.
Sou dit beteken dat ek dalk 'n paar geldige eise van plagiaat kan begin oorweeg? En sommer by voorbaat verdere eise oorweeg vir besprekings soos hierdie wat noodwendig nog sál kom? Nee, darem nie regtig nie, want behalwe dat ek nie in kleinlikhede belangstel nie doen hierdie mense my eintlik 'n groot guns. Dit bewys dat ek reg was, maar dit bewys veral ook (weer) dat die magte van die donker solank moontlik dom sal speel om dan skielik soos klein kindertjies op te spring en triomfantelik uit te roep: Wê-pê-pê, hoor die slim goed wat ons sê!
En ja, dit is ook nie asof die pad vorentoe dalk nou skielik rof kan begin raak soos hulle hieronder beweer nie, want ons ry darem ook al al geruime tyd reeds op die reserwe tussen die pad en die draad. 'Hulle' wou ons maar net nie goedgunstelik daarvan vertel nie… En dan is daar natuurlik ook nog die brandpunt van vandag se artikel en dit is die al groter wordende moontlikheid dat Zuma nog net kan wegkom met 'n staatsgreep, want dit is maar al wat die koerantopskrif se '…plans for implementing a state of emergency…' in gewone taal beteken.
Deja vu – inderdaad!
Ek kan verder ook nie met hierdie professor se 'reasons to be hopeful' saamstem nie. Dit het hom/hulle lank geneem om openlik in die openbaar by te kom, maar wat hy hier sê is nog steeds nie baie slim nie. Ek beskou dit inteendeel as krokodiltrane, want tensy hierdie hooggeleerde prof vrééslik en verskriklik naïef is sit hy en sy vriende waarskynlik lekker in die mou en lag oor die misleidende vals hoop wat hulle hier aan ons voorhou…want die beplanning vir die toekoms lyk eintlik 'n bietjie anders, en hulle wéét dit. Dit is dan juis dié dinge wat hy so ligweg probeer afspeel wat die eintlike probleme gaan bring!
Verstaan my reg aseblief, daar is geen persoonlike satisfaksie vir my in die feit dat die koerantberig hieronder bewys dat ek reg was nie. Daar is geen gevoel van selftevredenheid en genoegdoening dat hierdie artikelblad al in 2009 uitgespel het dat so iets met die ANC gaan gebeur nie. Daar was soortgelyke artikels oor hierdie saak op hierdie artikelblad vóór dit, maar ook daarna(*), al was hulle nie so pertinent en uitgesproke nie. Daar is wel groot, groot dankbaarheid teenoor ons Vader dat ons mense vooraf kennis ontvang het dat hierdie dinge gaan gebeur. Die lekker hierin vir my is dat dit vertroue by minstens sommige mense skep dat Siener inderdaad geloofwaardig is, want Siener se visioene is die basis waarop ek my afleidings en beweringe maak. Die aanloop tot die visioenêre verhaal is miskien in donkerte gehul, maar die verhaal self maak net een pad daarheen moontlik en dit wat nou binne die ANC gebeur vorm die kern daarvan. Al wat nou nog moet gebeur is dat die vrotspul in die pot sal begin oorkook en dat die breë massas ook daar ingesuig sal word. (Sela?)
Dit is dus nie ek wat so slim en/of begaafd is nie, die leser sal verstom staan om te sien hoe gewoon skrywer hiervan regtig is. Maar ek is dankbaar om te kan sê dat ek gelei is om Siener te verstaan tot op sy diepste vlakke van betekenis en dit maak dit relatief maklik om te kan voorsien wat vir ons wag. Ek het nou al 'n paar keer gesê dat daar 'n derde boek in my kop vorm aanneem, en hierdie dieper begrip sal ten volle na vore kom daarin.
Ek voer maar net my opdrag uit om te praat oor wat aan my oopgemaak word. Ek maak foute, dit is so en die kanse is goed dat ek vorentoe nóg sal maak, maar dit is nie omdat die profesieë as sulks foutief is nie. Daar is 'n sekere menslike element betrokke hierby wat veral foute rondom tydsberekening moontlik maak, maar oor die algemeen is ek darem nie té ver van die merk af nie. Ek kan maar net herhaal wat ek al só baie gesê het: Bly asseblief weg daar, moenie daar gaan torring nie, want dan kan ons almal seerkry! Hou moed en hou uit, ons Vader het reeds die oplossing vir ons aangelê en dit kom nou vinnig nader!
Daar is werklik geen genoegdoening vir my in die regverdiging van my werk wat van buite in hierdie berig deurkom nie, ek was gewoon lank voor die tyd reg gewees en dit is dit, maar daar is wel 'n groot stuk hartseer daarin in dié sin dat so min van ons mense in die werklikheid en waarheid in Siener se visioene belangstel. My roeping kom uit Eseg. 33:7, en waar die eerste deel hiervan 'n swaard oor my kop hang lê daar 'n bepaalde seer vir my in die tweede deel van hierdie vers opgesluit: "…en as jy 'n woord uit my mond hoor, moet jy hulle van my kant waarsku…". Die twee verse daarna verdeel my aangewese werksgebied in twee uitkenbare groepe, en dit ruk my elke keer onderstebo as ek in 'n ander mens se oë kyk en kan sien dat daardie persoon dit nie sommer tot by Prieska gaan maak nie. Wel, nie tensy daardie mens begin hoor wat Vader sê en sy idees radikaal verander nie. Ek mag nie oordeel nie, dit is nie my funksie nie, maar die leser het geen idee hoe hartseer dit vir my is om 'n ander mens in die oë te kyk en te weet dat hy of sy dit (op daardie punt) nie gaan maak nie. Dit is vreeslik om 'n ander mens se begrafnis voor die tyd met hom of haar te bespreek en te weet jy kan niks daaraan doen nie!
(Wees versigtig in hierdie dae asseblief! Ry versigtig, pas uself op, moenie alleen rondbeweeg nie en vermy stil en alleen-plekke! )
The ANC has a new leader: but SA remains on a political precipice.
sumption that the election of Cyril Ramaphosa as the new leader of the African National Congress (ANC), after winning the race against Nkosazana Dlamini-Zuma, will place South Africa on an even keel are misplaced. Indeed, the drama may only be beginning.
(*) Art 040: 2009-12-07 So lyk die situasie tans in Suid Afrika.
Die prentjie begin vir ander ook duideliker te word!
(*) Art 041: 2012-01-17 So prut die politieke pot in Suid-Afrika maar aan, en aan ….
Hoe vêr is die oorkook punt nog?
(*) Art 043: 2010-02-01 'n Streep in die stof – 'n finale skeiding in die ANC-alliansie?
Motlanthe lays down the law – Deputy president tells leaders to refrain from infighting …..wat gebeur hierna?